ไฟไหม้ศาลาการเปรียญไม้สัก 50 ปี วัดหาดล้าเหนือ วอดเสียหาย 1.5 ล้านบาท
เกิดเหตุเพลิงไหม้ศาลาการเปรียญ อายุกว่า 50 ปี วัดหาดล้าเหนือจ.อุตรดิตถ์ วอดเกือบทั้งหลัง คาดจุดเทียนพรรษาทิ้งไว้ มูลค่าความเสียหายกว่า 1 ล้านบาท เหตุทำด้วยไม้สัก-ไม้แดงเมื่อเวลา 20.30 น. วันที่ 7 ก.ค.63 ร.ต.อ.ประเดิม พร้อมสัตย์ รอง.สว.(สอบสวน) สภ.ท่าปลา รับแจ้งเหตุเพลิงไหม้ศาลาการเปรียญ วัดหาดล้าเหนือเลขที่ 118 หมู่ 3 ต.ร่วมจิต อ.ท่าปลา จ.อุตรดิตถ์ จึงประสานรถดับเพลิง พร้อมกู้ภัยอุตรดิตถ์ (จุดร่วมจิต) อ.ท่าปลา เดินทางไปตรวจสอบที่เกิดเหตุพบเจ้าหน้าที่กำลังระดมฉีดน้ำดับไฟที่กำลังลุกไหม้ศาลาการเปรียญวัดดังกล่าว โดยใช้เวลากว่า 1 ชั่วโมง เพลิงจึงสงบลง โดย นายมงคล แดงพรม เจ้าหน้าที่เทศบาลร่วมจิต ผู้เห็นเหตุการณ์ เล่าว่า ขณะที่กำลังขับขี่รถจักรยานยนต์เพื่อที่จะไปนอนเวรที่เทศบาลตำบลร่วมจิต เห็นไฟกำลังลุกไหม้ศาลการเปรียญ จึงวิทยุแจ้งเจ้าหน้าที่ดับเพลิง ตำรวจ กำนัน ผู้ใหญ่บ้าน และประชาชนกว่า 200 คน พร้อมเรียกพระที่อยู่ในวัดมาช่วยกันดับไฟด้าน ร.ต.อ.ประเดิม พร้อมสัตย์ รอง สว.(สอบสวน) สภ.ท่าปลา กล่าวว่า จากการสอบสวนเบื้องต้นคาดว่า อาจเกิดจากการจุดเทียนพรรษาทิ้งไว้ เมื่อช่วงเช้าวันที่ 7 ก.ค.ที่ผ่านมา แล้วลืมดับเทียนจนเทียนหมด จึงเกิดไฟลุกไหม้กับพื้นศาลาการเปรียญ ส่วนค่าเสียหายนั้นคาดว่าประมาณ 1500000 บาท เนื่องจากศาลาหลังนี้ทำมาจากไม้สักและไม้แดงทั้งหลัง อายุประมาณ 50-60 ปีเศษ ซึ่งเพลิงได้ไหม้ไปประมาณ 40 เปอร์เซ็นต์ ส่วนสาเหตุไฟไหม้ในครั้งนี้นั้นคาดจะมาจากการจุดเทียนพรรษาทิ้งไว้ ซึ่งทางเจ้าหน้าที่พิสูจน์หลักฐานได้เข้าตรวจสาเหตุ และจะเรียกพยานมาสอบสวนเพิ่มเติม พร้อมตรวจพยานแวดล้อมเพื่อหาสาเหตุเพลิงไหม้ที่แท้จริงต่อไปขณะที่ พระมหาธีระ อธิปัญโญ เจ้าวาสวัดหนองย่าลำ เจ้าคณะตำบลร่วมจิต รักษาการแทนเจ้าวัดหาดล้าเหนือ กล่าวว่า ญาติโยมที่จะร่วมบริจาคเพื่อสร้างศาลาการเปรียญที่ถูกไฟไหม้ สามารถบริจาคผ่านบัญชี ชื่อวัดหาดล้าเหนือ (เงินอุดหนุนบูรณะวัด) ธนาคารกรุงไทย สาขาอุตรดิตถ์ เลขบัญชี 510-0-43983-1 หรือธนาคารออมสิน สาขาท่าปลา ชื่อบัญชี วัดหาดล้าเหนือ (ผ้าป่าเงินล้าน) เลขบัญชี 020-0-3563836-8.
เกิดเหตุเพลิงไหม้ศาลาการเปรียญ อายุกว่า 50 ปี วัดหาดล้าเหนือ จ.อุตรดิตถ์ วอดเกือบทั้งหลัง คาดจุดเทียนพรรษาทิ้งไว้ มูลค่าความเสียหายกว่า 1 ล้านบาท เหตุทำด้วยไม้สัก-ไม้แดง 
ไฟไหม้,เพลิงไหม้,ไฟไหม้ศาลาวัด,ศาลาการเปรียญ,วัดหาดล้าเหนือ,อุตรดิตถ์,ข่าวทั่วไป